Id-Deċiżjoni tal-Kummissjoni
tat-3 ta’ Mejju 2002
li temenda d-Deċiżjoni 2001/296/KE dwar il-lista ta’ laboratorji approvati li jeżaminaw l-effettività ta’ tilqim kontra r-rabja għal ċerti annimali karnivori domestiċi
(notifikata bid-dokument numru K(2002) 1584)
(Test b’rilevanza għaż-ŻEE)
(2002/341/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 2000/258/KE ta’ l-20 ta’ Marzu, 2000, li waqqfet istitut partikolari b’responsabbiltà li jagħmel il-kriterji meħtieġa għal eżamijiet seroloġiċi standard li jissorveljaw l-effettività ta’ tilqim kontra r-rabja [1], u b’mod partikolari l-Artikolu 3 tagħha,
Billi:
(1) Id-Direttiva tal-Kunsill 92/65/KEE tat-13 ta’ Lulju, 1992, li tistabbilixxi ħtiġijiet sanitarji għal annimali li jirregolaw il-kummerċ u l-importazzjoni fil-Komunità ta’ annimali, semen, ova u embrijoni, li ma mhumiex soġġetti għall-ħtiġijiet sanitarji għal annimali stabbiliti b’regoli speċifiċi tal-Komunità msemmija fl-Anness A (I) tad-Direttiva 90/425/KEE [2], kif l-aħħar emendata bid-Deċiżjoni tal-Kummissjoni 2001/298/KE [3], tipprovdi għal sistema alternattiva flok kwarantina għad-dħul ta’ ċerti karnivori domestiċi fit-territorju ta’ ċerti Stati Membri ħielsa mir-rabja. Dik is-sistema jeħtiġilha li jkollha laboratorji approvati uffiċjalment biex jeżaminaw l-effettività tat-tilqim b’dożi ta’ anti-korpi.
(2) Skond id-Deċiżjoni 2000/258/KE, il-Laboratorju AFSSA, Nancy, Franza, inħatar biex ikun l-istitut responsabbli biex jagħmel l-eżamijiet meħtieġa ta’ profiċjenza għall-approvazzjoni tal-laboratorji li jkunu jridu jagħmlu dawn l-eżamijiet.
(3) Id-Deċiżjoni tal-Kummissjoni 2001/296/KE, tad-29 ta’ Marzu, 2001, li tawtorizza laboratorji biex jeżaminaw l-effettività ta’ tilqim kontra r-tabja għal ċerti karnivoridomestiċi [4], kif emendata bid-Deċiżjoni 2001/808/KE [5], għamlet lista ta’ laboratorji approvati fl-Istati Membri.
(4) Fuq talba tal-Ġermanja, Franza u l-Italja, u wara r-riżultat tajjeb ta’ l-eżami ta’ profiċjenza li kien sar mil-Laboratorju AFSSA, Nancy, ikun jixraq li jiżdiedu laboratorji ġodda fil-lista għal dawk it-tliet Stati Membri.
(5) Il-miżuri msemmija f’din id-Deċiżjoni huma skond l-opinjoni tal-Kumitat Permanenti dwar il-Katina ta’ Ikel u Saħħa ta’ Annimali,
ADOTTAT DIN ID-DEĊIŻŻJONI:
L-Artikolu 1
L-Anness tad-Deċiżjoni 2001/296/KE huwa emendat skond kif stabbilit fl-Anness ta’ din id-Deċiżjoni.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, 3 ta’ Mejju 2002.